Baselmisjonsselskapet
Store norske leksikon,Religion og filosofi,Religioner og livssyn,Kristendom,Kristen misjonsvirksomhet
Baselmisjonsselskapet ble opprettet i 1815 i Basel og er den eldste kontinentale protestantiske misjonsorganisasjon. Lenge var den også den største av de protestantiske misjonsorganisasjonene. Selv om misjonen var kontinentalt basert, hadde den også et utstrakt samarbeid med og brukte mange misjonærer fra Storbritannia.
Baselmisjonærene var motstandere av slaveri, men brukte barn til å arbeide på misjonsstasjonene på misjonsstasjonene. Dette barnearbeidet var misjonsstasjonene helt avhengig av. Sett fra misjonærenes side var det en naturlig del av oppdragelsen av barna og nødvendig for å arbeide i samfunn der barnearbeid var vanlig.Selskapet var aktivt fra starten og fram til 2001, da det overførte virksomheten til Kooperation Evangelischer Kirchen und Missione (KEM), som ble etablert samme år. Hovedkvarteret Basel Misjonshus er fremdeles brukt som administrasjonssete, og i praksis eksisterer fremdeles organisasjonen, men under det nye navnet.Etter andre verdenskrig ble arbeidet til Baselmisjonsselskapet utført gjennom lokale og uavhengige kirker. Selskapet har hatt som målsetting å få etablert lokale og selvstendige menigheter på de stedene de har drevet misjon. Misjonen har hele tiden vært opptatt av å gi arbeidsmuligheter og å starte næringsvirksomhet.Fra Basel misjonshuset i Basel har det vært drevet samarbeid med lokale kirker under mission 21,som har samarbeid med kirker og kristne organisasjoner i Bolivia, Chile, Indonesia, Kamerun, Kina (Hongkong), Malaysia, Nigeria, Peru, Singapore, Sudan, Taiwan (Kina) og Den demokratiske republikken Kongo. Organisasjons betydning og de lett tilgjengelige arkivkildene har ført til en lang rekke publikasjoner om organisasjonen.Det finnes omfattende arkiver, med både tekst og bilder i Baselmisjonsarkivet «Records of the Basel Mission» ved University of Birmingham, Cadbury Research Library, Special Collections. Det finnes også omfattende arkivsamlinger i Basel. Les mer i Store norske leksikon kristen misjonsvirksomhet Litteratur Barth, Karl (2005). The church and the churches. Grand Rapids Michigan: Eerdmans. Bickers, Robert A. og Seton. Rosemary E. (1996). Missionary encounters: Sources and issues. Curzon Press Hauser-Renner, Heintz (2009). "Obstinate" Pastor and Pioneer Historian: The impact of Basel Mission Ideology on the thought of Carl Christian Reindorf. International Bulletin of Missionary Research.  Heather, Sharkey (2013). Cultural Conversions: unexpected consequences of Christian missionary encounters in the Middle East, Africa and South Asia. Syracuse: Syracuse University Press. Hong Kong University (HKU) (2011). Forgottens Souls: A Social History of the Hong Kong Cemetery. Hong Kong og Aberdeen: Hong Kong University Press. Koonar, Catherine (2014). Using child labor to save souls: The Basel Mission in Ghana 1855 – 1900. Atlantic Studies. Volume 11 (4) , side 536–554. Miller, Jon (2007). Major consolidation of digital missionary photo Archives. International Bulletin of Missionary Research.  Mohr, Adam (2009). Missionary Medicine and Akan Thereapeutics: Illness, Health and Healing in Southern Ghana's Basel Mission: 1828 – 1918. Journal of Religion in Africa.  Seth, Quartey (2007). Missionary Practices in the Gold Coast: 1832 – 1895: Discourse, Gaze and Gender in the Basel Mission in Pre-Colonial West Africa. New York: Cambria Press. Shetty, Parinitha (2008). Missionary, pedagogy and Christiansation of the Heathen. The Indian Economic and Social History Review.  Sill, U. (2011). Encounters in the quest of Christianb womanhood: the Basel mission in pre- and early Colonial Ghana. Leiden: Brill. Sill, U. (2010). The Basel Women's Mission in the Europan and Basel Context.I Encounters in Quest of Christian Womanhood, II, side 35-74. University of Birmingham, Cadbury Resarch Library (2018, lest 28/4). Records of the Basel Mission. White, P. (2015). Religion, mission and national Development. Verbum et Ecclesia.